Anna Sabine av Slesvig-Holsten-Sønderborg

Anna Sabine av Slesvig-Holsten-Sønderborg (født 7. mars 1593, død 18. juli 1659) var en var en dansk-tysk prinsesse som var hertuginne av Württemberg-Weiltingen fra 1618 til 1635.

Hun var datter av hertug Hans den yngre av Sønderborg i hans annet ekteskap med Agnes Hedwig av Anhalt. Den 24. november 1617 ble hun forlovet med hertug Julius Friedrich av Württemberg-Weiltingen i Sønderborg. Paret fikk i alt 9 barn. Hertugen var en krigsinteressert herre som ga barna sine martialske navn som Sylvius Nimord, Julius Peregrinatus og Sueno Martialis Edenulph. Etter slaget ved Nördlingen i 1634 flyktet den hertugelige familie til Strassbourg, hvor Julius Friedrich døde året etter. Hertuginne Anna Sabine overlevde sin mann med 24 år og døde den 18. juli 1659 i Leonberg.

Referanser 

Huset Slesvig-Holsten-Sønderborg
Personer fra Sønderborg
Fødsler i 1593
Dødsfall i 1659